Şehsuvar xonim

Şehsuvar xonim ( – „jasur, qahramon ayol“; 1881-yil 2-mayda tugʻilgan – 1945-yilda vafot etgan), Şehsuvar Kadın nomi bilan ham atalgan, Usmoniylar imperiyasining soʻnggi xalifasi Abdulmajid II ning birinchi xotini.

 Hayoti 
Kelib chiqishi turk va ubixlardan boʻlgan Şehsuvar xonim 1881-yilda tugʻilgan. Usmoniylar imperiyasi xalifasi Abdulmajid II ga 1896-yil 22-dekabrda 15 yoshida turmushga chiqqan. Ularning yagona oʻgʻli Shahzoda Umar Faruk 1898-yil 29-fevralda tugʻilgan. 1920-yilda Şehsuvar oʻgʻliga amakisi Mehmed VI ning qizi Sabiha Sultonga uylanishiga ruxsat olishda yordam bergan. Sabihaning otasi Mehmed avvaliga bunga rozi boʻlmagan. Shundan soʻng Şehsuvar qizning onasi Nazikeda Kadın bilan gaplashgan va ular birgalikda Mehmeddan rozilik olishgan. Toʻy 1920-yil 29-aprelda boʻlib oʻtgan.


Abdulmajid klassik musiqaga qiziqqan. Baʼzan u xotinlari va xalfalar bilan birga musiqa ijro etardi. U pianino oldida boʻlar, Şehsuvar va Mehisti xonim skripka, Hayrünisa xonim esa violonchel chalardi.

1924-yil martida Usmoniylar sulolasi oila aʼzolari surgun qilinganda Şehsuvar erining ortidan avval Shveysariyaga, soʻngra Fransiyaning Nice shahriga joylashgdi. Şehsuvar eng kichik nabirasi Necla Sultonning enagasi Behzade xalfa bilan muammolarga duch keldi. Darhaqiqat, Behzade xalfa uni yoqtirmas, doimo Neclani unga qarshi qayrashga urinardi. Şehsuvar fransuz tilida gaplasha olgan, ingliz tilini ham tushungan.

 Rasmlarda 

Abdulmajidning 1898-yildagi „Pondering/Goethe in the harem“ asarida Şehsuvar divanda yonboshlab yotgan holda tasvirlangan. Biroq 2002-yil 26-may kuni Neslişah Sulton bilan olingan intervyuda u Şehsuvarning rasmdagi qiyofasi asliga oʻxshamasligini aytgan. Shuni ham aytish kerakki, Neslişah 1921-yilda, yaʼni rasm chizilgan sanadan qariyb 25 yil oʻtib tugʻilgan, uning buvisi haqidagi xotiralari esa kamida yana 15 yil keyingi davrga taalluqlidir. Abdulmajidning 1915-yilda „Harmony of the Harem/Beethoven in the Harem“ asarida u skripka chalayotgan holda tasvirlangan.

 Vafoti 
Şehsuvar xonim 1945-yilda vafot etgan, eridan qariyb 1 yil koʻproq yashagan. Vafotidan keyin Parijdagi Bobigny musulmonlar qabristoniga dafn qilingan.

 Farzandlari 
 Ism  Tugʻilgan  Vafot etgan Izohlar Shahzoda Umar Faruk  1898-yil 27-fevral 1969-yil 28-mart ikki marta uylangan, uch qiz farzandi boʻlgan

 Manbalar 

 Adabiyotlar 




Turkum:1881-yilda tugʻilganlar
Turkum:1945-yilda vafot etganlar
Turkum:Cherkas ayollari
Turkum:Turk ayollari
Turkum:20-asr Usmoniylar imperiyasi sultonlarining rafiqalari